Sammendrag: Om skatt og skattetrekk ved utbetaling av lønn mv. for arbeid, pensjon og visse trygdeytelser på Svalbard, samt lønn mv. for arbeid på Jan Mayen i 2004.
Om skatt og skattetrekk ved utbetaling av lønn mv. for arbeid, pensjon og visse trygdeytelser på Svalbard, samt lønn mv. for arbeid på Jan Mayen i 2004.
Satsen for skatt på lønn, pensjoner og andre ytelser som skal beskattes etter lønnstrekkordningen, er økt fra 6 til 8 prosent.
Det er vedtatt endring i reglene for innberetning av lønnstrekk. Skatt og trygdeavgift skal ikke lenger spesifiseres som en merknad til kode 913A, men innberettes samlet med kode 950.
Videre er det foretatt visse justeringer av satser for naturalytelser mv.
Dette gjelder også når mottakeren av slike ytelser oppholder seg på fastlandet, forutsatt at mottakeren er skattemessig bosatt på Svalbard. Skatteplikten som bosatt på Svalbard faller imidlertid bort når vedkommende tar opphold og blir skattepliktig som bosatt utenfor Svalbard. Skatteplikt til Norge på denne type inntekter oppstår når mottakeren anses som bosatt på det norske fastlandet. Man anses som bosatt på det norske fastlandet fra og med det inntektsåret man har oppholdt seg der i 183 dager i en tolvmånedersperiode.
Fritt opphold kr 93 pr. døgnFri kost - alle måltider kr 68Fri kost - to måltider kr 53Fri kost - ett måltid kr 35 Fritt losji - ett eller delt rom kr 25Fri bolig - Inntil 40 kvm kr 900 pr. måned - 41-65 kvm kr. l 400 pr. måned - 66 kvm -125 kvm kr 2 900 pr. måned - over 125 kvm kr 3 300 pr. månedFri bil kr 900 pr. månedFri telefon Fast avgift + bruk av telefon for inntil kr 300 pr. kvartal er skattefritt. Dekning utover dette er skattepliktig.
Ved beregningen av overskudd på godtgjørelser til dekning av utgifter ved reiser/opphold utenfor hjemmet, både med og uten overnatting, innenlands og utenlands, skal det legges til grunn de samme regler og satser som gjelder for utbetaling av trekkfrie utgiftsgodtgjørelser på fastlandet for 2004.
Ved beregning av overskudd på arbeidsgivers dekning av utgifter til bruk av egen bil og egen snøscooter i yrket, skal det legges til grunn de samme regler og satser som gjelder for utbetaling av trekkfrie utgiftsgjodtgjørelser på fastlandet for 2004.
Etter §3 i Stortingets vedtak om skatt til Svalbard for inntektsåret 2004, skal det trekkes skatt med 8 pst. av inntekt som omfattes av lønnstrekkordningen.
Av pensjon, føderåd og livrente, engangs- og avløsningsbeløp for slike ytelser, utbetalinger etter innskuddspensjonsloven og av lønnsinntekt og annen personinntekt for skattyter under 17 år og over 69 år, som nevnt i folketrygdloven §23-3 annet ledd nr. l, og av utbetaling under individuell pensjonsavtale etter skatteloven §6-47 bokstav c, skal det betales trygdeavgift med 3,0 pst. Av selvstendig næringsinntekt og annen personinntekt som nevnt i folketrygdloven §23-3 annet ledd nr. 3, skal det betales trygdeavgift med 10,7 pst.
9171 Longyearbyen.
Lønnsinntekt og andre godtgjørelser som skal skattlegges etter Jan Mayen-skatteloven skal innberettes i kode 914-A. Under denne koden skal det føres opp brutto lønn og antall dager.
SKM-2004-1 Kost og losji i 2004.